Suchinthana/ta-wikipedia huggingface dataset:
சிங்கக்குட்டி (2008 திரைப்படம்)

சிங்கக்குட்டி என்பது 2008 ஆம் ஆண்டு வெளிவந்த இந்திய தமிழ் மொழித் திரைப்படமாகும். இத்திரைப்படத்தை ஏ. வெங்கடேஷ் எழுதி இயக்கியிருந்தார்.‌

சிவாஜி தேவ், கவுரி முன்ஜால், விவேக், அனல் அரசு, சரண்யா பொன்வண்ணன் ஆகியோர் முக்கிய கதாபாத்திரங்களில் நடித்திருக்கின்றனர். இவர்களுடன் மாளவிகா, சுஜா வருணீ ஆகியோர் சிறப்பு தோற்றங்களில் நடித்திருந்தனர்.

கதை
புதுமுகம் சிவாஜியின் அம்மா, தங்கை, காதலி மூவரையும் கடத்தி வைத்துக்கொண்டு, அவரை மீனாட்சியம்மன் கோயிலில் வெடிகுண்டு வைக்கச் சொல்லி மிரட்டுகிறார் எதிர்நாயகன்.‌

நடிகர்கள்
 சிவாஜி தேவ் - கதிர் 
கவுரி முன்ஜால் - அஞ்சலி 
விவேக் - பாலு
அவினாசு
அனல் அரசு - முத்து பாண்டி
சரண்யா பொன்வண்ணன்
மாளவிகா - நடிகையாக சிறப்புத் தோற்றம்
சுஜா வருணீ - சிறப்புத் தோற்றம்

ஆதாரங்கள்

வெளி இணைப்புகள்

மதுரைக்களத் திரைப்படங்கள்
2008 தமிழ்த் திரைப்படங்கள்
இந்தியத் தமிழ்த் திரைப்படங்கள்
சரண்யா பொன்வண்ணன் நடித்த திரைப்படங்கள்
சிவாஜி தேவ்

சிவாஜி தேவ் (பிறப்பு 20 செப்டம்பர் 1989) என்பவர் தமிழ்த் திரைப்பட நடிகர் ஆவார். இவர் பிரபல தமிழ் நடிகர் சிவாஜி கணேசனின் பேரன் ஆவார். இவர் 2008 இல் வெங்கடேஷ் இயக்கத்தில் சிங்கக்குட்டி என்ற படத்தில் அறிமுகமானார். சிவாஜி தேவ் என்ற தனது பெயரை சிவக்குமார் என மாற்றம் செய்துகொண்டு படத்தில் நடித்து வருகிறார்.

குடும்பம்
சிவாஜி தேவ் பிரபல திரைப்படத் தயாரிப்பாளர் ராம்குமார் கணேசன் என்பவரின் மகன் ஆவார். இவருடைய தாயார் மீனாட்சியின் சகோதரி பிரபல நடிகை ஸ்ரீபிரியா ஆவார். இவர் நடிகை சுஜா வருணீ என்பவரை திருமணம் செய்து கொண்டார். இத்தம்பதிகளுக்கு அத்வார்த் என்ற மகன் உள்ளார்.

திரைப்படங்கள்

தொலைக்காட்சி

வலைதள நாடகங்கள்

ஆதாரங்கள்

வெளி இணைப்புகள்
 காதலர் தின ஸ்பெஷலாக சுஜா வருணியின் ஆட்டம்

வாழும் நபர்கள்
சென்னை திரைப்படத் தயாரிப்பாளர்கள்
தமிழ்த் திரைப்பட நடிகர்கள்
1989 பிறப்புகள்
சென்னை நடிகர்கள்
ராம்குமார் கணேசன்

ராம்குமார் கணேசன் (பிறப்பு 12 ஜனவரி 1955) என்பவர் ஓர் இந்திய திரைப்பட தயாரிப்பாளர் மற்றும் நடிகர் ஆவார். இவர் பிரபல நடிகர் சிவாஜி கணேசனின் மூத்த மகனும், நடிகர் பிரபு, சாந்தி மற்றும் தேன்மொழி ஆகியோரின் மூத்த சகோதரரும் ஆவார். இவர் சிவாஜி புரொடக்சன்ஸ் என்ற திரைப்படத் தயாரிப்பு நிறுவனத்தின் தலைவராக உள்ளார்.

சிவாஜி புரொடக்சன்ஸ் பல்வேறு திரைப்படங்களைத் தயாரித்துள்ளது. இவர் விவேகானந்தா கல்லூரியில் வணிக நிர்வாகத்தில் பட்டம் பெற்றார்.

ராம்குமார் கண்ணம்மாள் என்பவரை திருமணம் செய்து கொண்டார். இத்தம்பதிகளுக்கு துஷ்யந்த், தர்ஷன் - ரிஷ்யன் என்ற இரட்டையர்கள் என மூன்று மகன்கள் உள்ளனர். மூவரும் தமிழ் திரையுலகில் நாயகர்களாக சில திரைப்படங்களில் நடித்துள்ளனர்.

திரைப்படவியல்

ஆதாரங்கள் 

வாழும் நபர்கள்
தமிழ்த் திரைப்படத் தயாரிப்பாளர்கள்
சென்னை திரைப்படத் தயாரிப்பாளர்கள்
தமிழ் நடிகர்கள்
சென்னை நடிகர்கள்
1952 பிறப்புகள்
சரண் (இயக்குநர்)

சரண் (Saran) என்று அழைக்கப்படும் கே. வி. சரவணன் தமிழ்த் திரைப்பட இயக்குநரும், தயாரிப்பாளரும் ஆவார். இவர் இயக்குநர் கே. பாலச்சந்தரிடம் துணை இயக்குநராகப் பணியாற்றினார். ஜெமினி புரொடக்சன்சு என்ற தயாரிப்பு நிறுவனம் மூலமாக திரைப்படத் தயாரிப்பாளராகவும் சில படங்களைத் தயாரித்துள்ளார்.

சரண், சுபா என்ற பெண்ணை திருமணம் செய்து கொண்டார். இத்தம்பதிகளுக்கு சஞ்சனா, சஞ்சித் என்ற இரு குழந்தைகள் உள்ளனர். 
சரணின் இளைய சகோதரர் கே. வி. குகன் தமிழ்த் திரையுலகில் ஒளிப்பதிவாளராகப் பணியாற்றுகிறார்.

திரைப்படத்துறை

மேற்கோள்கள்

வெளி இணைப்புகள்
 Saran at the Society Promoting Indian Cinematic Entertainment

கோவை மக்கள்
வாழும் நபர்கள்
இந்தியத் திரைப்பட இயக்குநர்கள்
தமிழ்த் திரைப்பட இயக்குநர்கள்
தெலுங்குத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்நாட்டுத் திரைக்கதை எழுத்தாளர்கள்
1966 பிறப்புகள்
புதிய மற்றும் புதுப்பிக்கத்தக்க எரிசக்தி அமைச்சகம், இந்தியா

புதிய மற்றும் புதுப்பிக்கத்தக்க எரிசக்தி அமைச்சகம் (Ministry of New and Renewable Energy, India)என்பது இந்திய அரசின் அமைச்சகங்களில் ஒன்றாகும். இதன் தற்போதைய மூத்த அமைச்சர் ராஜ்குமார் சிங் மற்றும் இணை அமைச்சர் பகவந்த் குபா மற்றும்  கிருஷண் பால் ஆவார்.

இந்த அமைச்சகம் புதிய மற்றும் புதுப்பிக்கதக்க எரிசக்திகள் தொடர்பான ஆராய்ச்சி மற்றும் மேம்பாடு, அறிவுசார் சொத்து பாதுகாப்பு மற்றும் சர்வதேச ஒத்துழைப்பு, ஊக்குவிப்பு மற்றும் ஒருங்கிணைப்புக்கு பொறுப்பாகும். காற்றாலை மின்சாரம், சிறு புனல் மின் சக்தி நிலையங்கள், உயிரிவளி மற்றும் சூரிய மின் ஆற்றல்  போன்ற புதுப்பிக்கத்தக்க எரிசக்தி ஆதாரங்களில் இந்த அமைச்சகம் கவனம் செலுத்துகிறது. 

அமைச்சகத்தின் பரந்த நோக்கம், இந்தியாவின் எரிசக்தி தேவைகளை பூர்த்தி செய்வதற்காக, புதிய மற்றும் புதுப்பிக்கத்தக்க எரிசக்தியை மேம்படுத்துவதும், பயன்படுத்துவதும் ஆகும். அமைச்சகத்தின் தற்போதைய செயலாளர் ஆனந்த் குமார் ஆவார்/

அமைச்சகத்தின் தலைமையகம் புது தில்லியில் உள்ள லோதி சாலையில் உள்ளது. அமைச்சகத்தின் 2016-17 ஆண்டு அறிக்கையின்படி, சூரிய ஆற்றல், காற்றாலை மற்றும் நீர் மின்சாரம் உள்ளிட்ட பல புதுப்பிக்கத்தக்க ஆற்றல் துறைகளில் இந்தியா குறிப்பிடத்தக்க முன்னேற்றம் கண்டுள்ளது.

பணிகள்
 மாற்று எரிபொருட்கள் மற்றும் செயற்கை எரிபொருட்கள் மூலம் எண்ணெய் இறக்குமதியில் குறைந்த சார்பு, உள்நாட்டு எண்ணெய் வழங்கல் மற்றும் தேவைக்கு இடையே உள்ள இடைவெளியைக் குறைக்க உதவுதல்.
 புதைபடிவ எரிபொருட்கள் அடிப்படையிலான மின்சார உற்பத்திக்கு துணைபுரிய புதுப்பிக்கத்தக்க (உயிர், காற்று, நீர், சூரிய, புவிவெப்ப மற்றும் காற்றாலை) மின்சாரம் உற்பத்தி செய்தல்.

நோக்கம்
புதிய மற்றும் புதுப்பிக்கத்தக்க எரிசக்தி தொழில்நுட்பங்கள், செயல்முறைகள், பொருட்கள், கூறுகள், துணை அமைப்புகள், தயாரிப்புகள் மற்றும் சேவைகளை சர்வதேச விவரக்குறிப்புகள், தரநிலைகள் மற்றும் செயல்திறன் அளவுருக்களுக்கு இணையாக உருவாக்கி, நாட்டை நிகர அந்நியச் செலாவணியை ஈட்டித் தரக்கூடிய நாடாக மாற்றவும், உள்நாட்டில் உருவாக்கப்பட்டவைகளைப் பயன்படுத்தவும். மற்றும்/அல்லது உற்பத்தி செய்யப்பட்ட பொருட்கள் மற்றும் சேவைகள் எரிசக்தி பாதுகாப்பின் தேசிய இலக்கை மேம்படுத்துகிறது.

அமைப்புகள்
 கூடுதல் ஆற்றல் ஆதாரங்களுக்கான ஆணையம் (CASE)
 இந்திய புதுப்பிக்கத்தக்க எரிசக்தி மேம்பாட்டு நிறுவனம் (IREDA)
 ஒருங்கிணைந்த கிராமப்புற ஆற்றல் திட்டம் (IREP)
 உயிரிவளி  அலகுகள் தொடர்பான திட்டங்களின் ஆராய்ச்சி மற்றும் மேம்பாட்டு நிறுவனம்
 சூரிய மின் ஆற்றல்  உற்பத்தி மற்றும் பயன்பாடுகள் உள்ளிட்ட சூரிய ஆற்றலை மேம்படுத்தல் திட்டம்
 25 மெகா வாட்டிற்கு குறைந்த குறு, சிறு நீர் மின் நிலையங்களை அமைக்கும் திட்டம்  
 மரபுசாரா/புதுப்பிக்கத்தக்க காற்றாலை, உயிரிவளி மற்றும் சூரிய மின் ஆற்றல் ஆராய்ச்சி மற்றும் மேம்பாட்டுத் திட்டம் 
 தேசிய உயிரிவளி எரிபொருள் மேம்பாட்டு வாரியத்தை அமைத்தல் மற்றும் தற்போதுள்ள நிறுவன பொறிமுறையை வலுப்படுத்துதல்; மற்றும் ஒட்டுமொத்த திட்டத்தை ஒருங்கிணைத்தல்.

இதனையும் காண்க
இந்திய அரசின் அமைச்சகங்கள்

மேற்கோள்கள்

வெளி இணைப்புகள்
புதிய மற்றும் புதுப்பிக்கத்தக்க எரிசக்தி அமைச்சகத்தின் இணையதளம்
Official website Ministry of Power 
Solar Energy Corporation of India
National Institute of Solar Energy
National Institute of Wind Energy, India
Indian Renewable Energy Development Agency
இந்திய அமைச்சகம்
கே. வி. குகன்

கே. வி. குகன் என்பவர் இந்தியாவின் சென்னையைச் சேர்ந்த இந்திய ஒளிப்பதிவாளர் ஆவார்.
 இவர் தமிழ்த் திரைப்பட இயக்குநர் மற்றும் தயாரிப்பாளரான சரணின் இளைய சகோதரர் ஆவார்.

திரைப்படவியல்

மேற்கோள்கள்

வெளி இணைப்புகள்
 

தமிழ்நாட்டுத் திரைப்பட ஒளிப்பதிவாளர்கள்
வாழும் நபர்கள்
தமிழ்த் திரைப்பட ஒளிப்பதிவாளர்கள்
சகலேஷ்பூர் சட்டமன்றத் தொகுதி

சகலேஷ்பூர் சட்டமன்றத் தொகுதி (Sakleshpur Assembly constituency) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும்.

இது ஹாசன் மாவட்டத்தின் ஒரு பகுதியாகும் மற்றும் பட்டியல் சாதியினருக்கு ஒதுக்கப்பட்ட தொகுதி ஆகும்.

சட்டப் பேரவை உறுப்பினர்கள் 
ஆதாரம்:

தேர்தல் முடிவுகள்

2018

மேலும் பார்க்கவும் 

 கர்நாடக சட்டப் பேரவையின் தொகுதிகளின் பட்டியல்
 ஹாசன் மாவட்டம்

மேற்கோள்கள் 

கர்நாடக சட்டமன்றத் தொகுதிகள்
ஹாசன் மாவட்டம்
கௌரி முன்ஜால்

கௌரி முன்ஜால் என்பவர் இந்திய திரைப்பட நடிகையாவார். 2005 இல் விவி விநாயக் எழுதி இயக்கிய தெலுங்குத் திரைப்படமான பண்ணியில் நடித்தமைக்காக அறியப்படுகிறார். தமிழ் மொழியில் சிவாஜி கணேசன் பேரன் சிவாஜி தேவ்விற்கு நாயகியாக சிங்கக்குட்டி திரைப்படத்தில் நடித்திருந்தார்.

திரைப்படவியல்

வெளி இணைப்புகள்
 Official website
 
 Gowri Munjal interview
 Exclusive Photoshoot

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
1985 பிறப்புகள்
தெலுங்குத் திரைப்பட நடிகைகள்
குஞ்சிராமாயணம் (திரைப்படம்)

குஞ்சிராமாயணம் என்பது 2015 ஆம் ஆண்டு வெளியான இந்திய மலையாள மொழி நகைச்சுவைத் திரைப்படமாகும். இதனை பாசில் ஜோசப் இயக்கியுள்ளார். தீபு பிரதீப் வசனம் எழுதியுள்ளார். ஜஸ்டின் பிரபாகரன் இசையமைத்திருந்தார். இப்படத்தில் வினீத் சீனிவாசன், தயான் சீனிவாசன் மற்றும் அஜூ வர்கீஸ் ஆகியோர் முக்கிய வேடங்களில் நடித்துள்ளனர். குஞ்சிராமாயணம் 28 ஆகஸ்ட் 2015 அன்று வெளியிடப்பட்டது.

3 கோடி ரூபாய் செலவில் எடுக்கப்பட்ட இப்படம் வெளியான 14 நாட்களில் 6 கோடி ரூபாய் வசூலித்துள்ளது. ஏசியாநெட் சாட்டிலைட் உரிமையை வாங்கியுள்ளது.

நடிகர்கள்

ஆதாரங்கள்

வெளி இணைப்புகள்
 

2015 மலையாளத் திரைப்படங்கள்
இந்திய மலையாளத் திரைப்படங்கள்
புதுமுகங்கள் தேவை

புதுமுகங்கள் தேவை என்பது 2012 ஆம் ஆண்டு வெளிவந்த தமிழ்த் திரைப்படமாகும். இதனை மனிஷ் பாபு இயக்கியிருந்தார். இத்திரைப்படத்தில் சிவாஜி தேவ், ராஜேஷ் யாதவ், விஷ்ணுபிரியா மற்றும் பானு ஆகியோர் நடித்துள்ளனர்.

நடிகர்கள் 
சிவாஜி தேவ் - ஆனந்த் 
ராஜேஷ் யாதவ் _ மணி
பானு - பிந்துதாரா
விஷ்ணுபிரியா
டெல்லி கணேஷ்
எம். எசு. பாசுகர்

வெளி இணைப்புகள்

மதுரைக்களத் திரைப்படங்கள்
2008 திரைப்படங்கள்
டெல்லி கணேஷ் நடித்த திரைப்படங்கள்
எம். எசு. பாசுகர் நடித்த திரைப்படங்கள்
கல்பாத்தி, பாலக்காடு

கல்பாத்தி (Kalpathy), இந்தியாவின் கேரள மாநிலத்தின் பாலக்காடு மாவட்டத்தில் உள்ள பாலக்காடு நகரத்தின் புறநகரில் அமைந்த பாரம்பரிய சிற்றூர் ஆகும். கல்பாத்தி ஆற்றின் கரையில் அமைந்த பாலக்காடு விஸ்வநாதார் கோயில்  பத்து நாள் தேர்த் திருவிழா புகழ்பெற்றதாகும். இவ்வூரில் அந்தணர்களின் 4 அக்கரகாரங்கள் உள்ளன.

அமைவிடம்
கல்பாத்தி பாலக்காடு நகரத்திற்கு 3 கிலோ மீட்டர் தொலைவிலும்; பாலக்காடு தொடருந்து நிலையம் 1 கிலோ மீட்டர் தொலைவிலும் உள்ளது.

புகழ் பெற்றவர்கள்
 கே. வி. விஸ்வநாதன், இந்திய உச்ச நீதிமன்ற நீதிபதிகள்

மேற்கோள்கள்

பாலக்காடு மாவட்டம்
பாலக்காடு மாவட்டத்தில் உள்ள ஊர்களும் நகரங்களும்
முக்தா (நடிகை)

முக்தா என்பவர் இந்திய திரைப்பட நடிகையாவார். இவரை பானுமதி, பானு என்ற பல பெயர்களிலும் அழைக்கின்றனர்.

குடும்பம்
முக்தா 2015 ஆம் ஆண்டு பிரபல மலையாள தொகுப்பாளினி ரிமி டோமியின் சகோதரர் ரிங்கு டோமியை திருமணம் செய்து கொண்டார். இத் தம்பதிகளுக்கு 2016 ஆம் ஆண்டு கியாரா என்ற பெண்குழந்தை பிறந்தது. ரிங்கு டோமி சொந்தமாக ஒரு அழகு நிலையமும் நடத்தி வருகிறார். முக்தா  கணவர் குழந்தையுடன் கேரளாவில் வசித்து வருகின்றார்.

தமிழ் திரையுலகம்

முக்தா 2007 இல் ஹரி என்பவர் எழுதி இயக்கிய தாமிரபரணி திரைப்படத்தில் நடித்தமைக்காக அறியப்படுகிறார். தாமிரபரணியில் விஷாலுடன் பானுமதி சரவணப்பெருமாள் என்ற கதாபாத்திரத்தில் நடித்திருந்தார். அதனால் பானுமதி என திரையுலகில் அறியப்படுகிறார்.

இவர் 2009 இல் அழகர் மலை திரைப்படத்தில் ஆர்கே நாயகியாக நடித்துள்ளார். இதனை எஸ். பி. இராஜ்குமார் இயக்கியிருந்தார். 2013 இல் எழில் இயக்கத்தில் வெளிவந்த தேசிங்குராஜா திரைப்படத்தில் விமலுடன் ஒரு பாடலுக்கு நடனம் ஆடியுள்ளார்.

திரைப்படவியல்

வெளி இணைப்புகள்
 

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
இந்திய தொலைக்காட்சி நடிகைகள்
தெலுங்குத் திரைப்பட நடிகைகள்
தமிழ்த் தொலைக்காட்சி நடிகைகள்
யானை (2022 திரைப்படம்)

யானை (Yaanai) என்பது 2022 ஆம் ஆண்டு டிசம்பர் மாதம் 23 ஆம் தேதியன்று வெளியான இந்திய தமிழ் மொழி அதிரடி நாடகத் திரைப்படமாகும். இதனை  ஹரி எழுதி இயக்கியிருந்தார். யானை திரைப்படம் விமர்சகர்களிடமிருந்து கலவையான-நேர்மறையான விமர்சனங்களைப் பெற்றது.

நடிகர்கள்

மேற்கோள்கள்

வெளி இணைப்புகள் 
 

2022 தமிழ்த் திரைப்படங்கள்
இந்தியத் தமிழ்த் திரைப்படங்கள்
அருண் விஜய் நடித்த திரைப்படங்கள்
தலைவாசல் விஜய் நடித்த திரைப்படங்கள்
ராஜேஷ் நடித்த திரைப்படங்கள்
இளவரசர் வைரம்

இளவரசர் வைரம் (Princie Diamond) என்பது கோல்கொண்டா சுரங்கங்களில் 300 ஆண்டுகளுக்கு முன்பு கண்டுபிடிக்கப்பட்ட தோராயமாக 34.65 காரட் எடை கொண்ட ஆடம்பரமான அடர் இளஞ்சிவப்பு நிற வைரமாகும். தாரியா-இ-நூர் (சுமார். 175 முதல் 195 காரட்), நூர்-ஓல்-ஐன் (சுமார். 60 காரட்) க்குப் பிறகு, இளவரச வைரமானது உலகின் நான்காவது பெரிய இளஞ்சிவப்பு வைரமாக நம்பப்படுகிறது என்று கிறிஸ்டி ஏல நிறுவனம் கூறுகிறது.

இயற்பியல் பண்புகள் 
அமெரிக்காவின் இரத்தினவியல் நிறுவனம், இந்த வைரத்தை ஆடம்பரமான அடர் இளஞ்சிவப்பு, இயற்கை நிறம், விஎஸ்2 தெளிவு, வகை IIa என வகைப்படுத்துகிறது. மேலும், புற ஊதா ஒளியில் வெளிப்படும் போது பிரகாசமான ஆரஞ்சு-சிவப்பு ஒளிரும் தன்மையைக் காட்டும் பண்பும் இதற்கு உண்டு எனவும், புற ஊதா ஒளிக்கு இந்த வகையான எதிர்வினை இந்திய வம்சாவளியைச் சேர்ந்த வைரங்களுக்கு பொதுவானது எனவும் அந்நிறுவனம் கூறுகிறது. இந்த ஆய்வகத்தின் மூலம் சென்ற 7 மில்லியனுக்கும் அதிகமான வைரங்களில், 40 க்கும் மேற்பட்ட வைரங்கள் இந்த நிகழ்வை வெளிப்படுத்தவில்லை. மேலும் இளவரச அந்தப் பண்பை வைத்திருக்கும் மிகப்பெரிய இளஞ்சிவப்பு வைரமாகும்.

வரலாறு 
சுமார் 300 ஆண்டுகளுக்கு முன்பு கோல்கொண்டா சுரங்கத்தில் வைரம் கண்டுபிடிக்கப்பட்டது. இது இளவரசன் ("பிரின்சி") அல்லது வேறு பெயரால் அறியப்படுவதற்கு நீண்ட காலத்திற்கு முன்பே, இது ஐதராபாத்து இராச்சிய அரச குடும்பத்தைச் சேர்ந்தது (ஐதராபாத் நிசாம்கள்). அப்போதைய ஐதராபாத்து நிசாம் 1960 ஆம் ஆண்டு சோதேபியில் ஏலம் எடுத்தார். இது 46,000 பிரித்தானிய பவுண்டுகளுக்கு வான் கிளீஃப் & ஆர்பெல்ஸ் என்ற நகைக்கடையின் இலண்டன் கிளையால் வாங்கப்பட்டது. பின்னர் அது அவர்களின் பாரிஸ் கடைக்கு அனுப்பப்பட்டது, அங்கு பரோடாவின் மகாராணியான சீதா தேவியின் பதினான்கு வயது மகனான சாயாஜிராவ் கெய்க்வாட் (1945-1985)  என்பவரின் நினைவாக பியர் ஆர்பெல்ஸால் "பிரின்சி" என்று பெயரிடப்பட்டது.

இது 16 ஏப்ரல் 2013 அன்று நியூயார்க்கில் கிறிஸ்டி நிறுவனத்தால் ஒரு சாதனை விலைக்கு ஏலம் விடப்பட்டது. 45 மில்லியன் டாலர்களுக்கும் அதிகமாக விற்பனையாகும் என எதிர்பார்க்கப்பட்டது. நிகழ்வில் இது 39.3 மில்லியன் டாலர்களை மட்டுமே ஈட்டியது. இது இன்னும் சாதனை விலையில் உள்ளது. இது இதுவரை ஏலத்தில் விற்கப்பட்ட கோல்கொண்டா சுரங்க வைரம் மற்றும் கிறிஸ்டியில் விற்கப்பட்ட நகைகளுக்கு அதிக விலை என்ற சாதனையை படைத்தது. இது முந்தைய உள்ளூர் சாதனையான 24.4 மில்லியன் டாலர்களை முறியடித்தது. இது ஒரு அநாமதேய சேகரிப்பாளரால் தொலைபேசி மூலம் ஏலம் எடுக்கப்பட்டது.

சான்றுகள் 

தனிப்பட்ட வைரங்கள்
ஜவுளி அமைச்சகம், இந்தியா

ஜவுளி அமைச்சகம் என்பது இந்திய அரசின் அமைச்சகங்களில்  ஒன்றாகும். ஜவுளி, ஆடை மற்றும் கைவினைப் பொருட்கள் தயாரிப்பில் ஈடுபடும் அனைத்து இயற்கை, செயற்கை இழைகளும் இதில் அடங்கும். இந்த அமைச்சகத்தின் தற்போதைய மூத்த அமைச்சர் பியூஷ் கோயல் மற்றும் இணை அமைச்சர் தர்சனா ஜர்தோசு ஆவர்.

அமைச்சகத்தின் பணிகள்
 ஜவுளிக் கொள்கை & ஒருங்கிணைப்பு
 மனிதனால் உருவாக்கப்பட்ட  நூல் தொழில்
 பருத்தி ஜவுளி தொழில்
 சணல் தொழில்
 பட்டு மற்றும் பட்டு ஜவுளி தொழில்
 கம்பளி & கம்பளி தொழில்
 பரவலாக்கப்பட்ட விசைத்தறித் துறை
 ஜவுளி ஏற்றுமதி ஊக்குவிப்பு
 திட்டமிடல் & பொருளாதார பகுப்பாய்வு

முக்கிய அலுவலகங்கள்
இந்த அமைச்சகத்தின் கீழ்  இணைக்கப்பட்ட அலுவலகங்கள் பின்வருமாறு:
 கைத்தறி மேம்பாட்டு ஆணையர் அலுவலகம்
 கைவினைப் பொருட்கள் மேம்பாட்டு ஆணையர் அலுவலகம்

துணை அலுவலகங்கள்
 ஜவுளி ஆணையர் அலுவலகம்
 சணல் ஆணையர் அலுவலகம்

மத்தியப் பொதுத்துறை நிறுவனங்கள்[3]
 தேசிய ஜவுளிக் கழகம் (நேஷனல் டெக்ஸ்டைல் கார்ப்பரேஷன் லிமிடெட் (NTC)
 பிரித்தானியாவின் இந்தியா கார்ப்பரேஷன் லிமிடெட் (BIC)
 பருத்தி கார்ப்பரேஷன் ஆஃப் இந்தியா லிமிடெட் (சிசிஐ)
 சணல் கார்ப்பரேஷன் ஆஃப் இந்தியா (ஜேசிஐ)
 தேசிய சணல் உற்பத்தி நிறுவனம் (NJMC)
 மத்திய குடிசைத் தொழில் கழகம் (CCIC)
 தேசிய கைத்தறி மேம்பாட்டுக் கழகம் (NHDC)

சட்டப்பூர்வ அமைப்புகள்[4]
 சணல் உற்பத்தியாளர்கள் மேம்பாட்டுக் குழு
 தேசிய பட்டு வாரியம்
 தேசிய ஜவுளி குழு

தொழில் நுட்ப  நிறுவனங்கள்
 தேசிய உடையலங்கார தொழில்நுட்பக் கல்லூரி
 சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி, கோயம்புத்தூர்

ஆலோசனை அமைப்புகள்
 ஜவுளி தொழில் வளர்ச்சி குழு
 ஜவுளி ஆராய்ச்சி சங்கங்களுக்கான ஒருங்கிணைப்பு குழு
 ஜவுளி ஏற்றுமதி மேம்பாட்டு & ஒருங்கிணைப்புக் குழு

தன்னாட்சி அமைப்புகள்
 மத்திய கம்பளி மேம்பாட்டு வாரியம்

இதனையும் காண்க
இந்திய அரசின் அமைச்சகங்கள்

மேற்கோள்கள்

வெளி இணைப்புகள்
ஜவுளி அமைச்சகத்தின் இணையதளம்

இந்திய அமைச்சகம்
ஜவுளி அமைச்சகம்
தேவுசிங் சௌகான்

தேவுசிங் சௌகான் (Devusinh Chauhan) இந்திய அரசின் தற்போதைய  தகவல் தொடர்பு அமைச்சகத்தின் இணை அமைச்சவர் ஆவார். குஜராத் மாநிலத்தின் கேடா மக்களவைத் தொகுதி உறுப்பினரானஇவர் குஜராத் மாநில பாரதிய ஜனதா கட்சியின் அரசியல்வாதியும், பொறியாளரும் ஆவார்.

மேற்கோள்கள்

17வது மக்களவை உறுப்பினர்கள்
1964 பிறப்புகள்
இந்திய அமைச்சர்கள்
குஜராத் மக்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
நிசித் பிரமாணிக்

நிசித் பிரமாணிக் (Nisith Pramanik) (பிறப்பு: 17 சனவரி 1986) மேற்கு வங்காள அரசியல்வாதியும், தற்போதைய இந்திய உள்துறை அமைச்சகம் மற்றும் இளைநர் நலம் மற்றும் விளையாட்டு அமைச்சகத்தில் இணை அமைச்சராக பணியாற்றுகிறார். இவர் மே 2019இல் அகில இந்திய திரிணாமூல் காங்கிரஸ் சார்பாக தின்ஹட்டா சட்டமன்ற தொகுதி உறுப்பினராக போட்டியிட்டு வென்றவர். இவர் சட்டமன்ற உறுப்பினர் பதவியிலிருந்து விலகி பாரதிய ஜனதா கட்சியில் இணைந்தார்.  மே 2019இல் கூச் பிஹார் மக்களவை தொகுதியிலிருந்து நாடாளுமன்றத்திற்கு தேர்வு செய்யப்பட்டார்.

இதனையும் காண்க
இந்திய அரசின் அமைச்சகங்கள்

மேற்கோள்கள்

வெளி இணைப்புகள்
 Official biographical sketch in Parliament of India website

1986 பிறப்புகள்
17வது மக்களவை உறுப்பினர்கள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
இந்திய அமைச்சர்கள்
இந்திய அமைச்சரவை உறுப்பினர்கள்
மத்திய ஆயுதமேந்திய காவல் படைகள், இந்தியா

மத்திய காவல் ஆயுதப் படைகள் (Central Armed Police Forces (CAPF) இந்தியாவின் உள் நாட்டு மற்றும் எல்லைப்புறக் காவலுக்கான இந்திய அரசின்  உள்துறை அமைச்சகத்தின் கீழ் செயல்படும் அமைப்புகள் ஆகும்.  இதன் மூத்த அமைச்சர் உள்துறை  அமைச்சர் அமித் சா ஆவார்.

2011ஆம் ஆண்டு முதல் துணை இராணுவப் படைகள் என்பதற்கு பதிலாக மத்திய ஆயுதமேந்திய காவல் படைகள் என்று பெயரிட்டு, உள்நாட்டு பாதுகாப்பு மற்றும் எல்லைப் பாதுகாப்பு பணிகளுக்கு இப்படைகள் பணியாற்றுகிறது. இதன் ஒவ்வொரு படைகளுக்கும்  இந்தியக் காவல் பணி அதிகாரிகள் தலைமை இயக்குநராக செயல்படுவர். விதிவிலக்காக அசாம் ரைப்பிள்ஸ் படைகளுக்கு மட்டும் லெப்டினண்ட் ஜெனரல் தரத்திலான இராணுவ அதிகாரி தலைமை வகிப்பர்.

மத்திய ஆயுமேந்திய காவல் படைகளை 3 குழுக்களாகப் பிரிக்கப்பட்டுள்ளது. அவைகள் பின்வருமாறு:
 எல்லைக் காவல் படைகள்
   எல்லைப் பாதுகாப்புப் படை  
 அசாம் ரைப்பிள்ஸ்  
 இந்திய - திபெத் எல்லைக் காவல்படை 
  சசசுத்திர சீமா பல்
 சிறப்புக் காவல் படைகள்
 தேசிய பாதுகாப்புப் படை  (NSG)
 உள்நாட்டு பாதுகாப்பு படைகள்
மத்திய சேமக் காவல் படை    (CRPF)
மத்திய தொழிற்சாலை பாதுகாப்புப் படை  (CISF)

இதனையும் காண்க
 இந்தியத் துணை இராணுவப் படைகள்

மேற்கோள்கள்

இந்தியத் துணை இராணுவம்
காங்கேயன் பாளையம் நட்டாற்றீஸ்வரர் கோவில்

நட்டாற்றீஸ்வரர் கோவில் என்பது தமிழ்நாடு மாநிலத்தில் ஈரோடு மாவட்டத்தில் காங்கேயன் பாளையம் எனும் ஊரில் அமைந்துள்ள சிவாலயமாகும்.

தொன்மம்
சிவபெருமானுக்கும் பார்வதி தேவிக்கும் இமய மலையில் திருமணம் நடைபெற்ற இருந்தது. அத்திருமணத்தை காண தேவர்கள், மக்கள், கணங்கள் அனைவரும் ஓரிடத்தில் கூடுவதால் சமநிலை இழக்கும். அதனைத் தடுக்க சிவபெருமான் அகத்திய முனிவரை அழைத்து பொதிகை மலை சென்று உலகை சமப்படுத்தக் கட்டளையிட்டார்.

அகத்தியர் தென்னகம் நோக்கி வரும் போது வாதாபி - வில்வலன் எனும் இரு அரக்கர்களை அழித்தார். அதனால் அசுரஹத்தி தோஷம் பிடித்து. அதனை நீக்க காவிரி ஆற்றின் நடுவில் இருந்த குன்றில் மணலில் லிங்கம் செய்து பூஜை செய்தார். காட்டில் விளைந்திருந்த கம்பை எடுத்து கையால் திரித்து மாவாக்கி, நீர் விட்டுக் காய்ச்சிப் படைத்தார் என்று தலபுராணம் கூறுகிறது.

சன்னதிகள்
 அகத்தீஸ்வரர் என்கிற நட்டாற்றீஸ்வரர்
 நல்லநாயகி என்கிற அன்னபூரணி
 தகப்பன் சாமி என்ற முருகன்
 காவிரி கண்ட விநாயகர்

சிறப்பு நாட்கள்
 சித்திரை முதல் நாள் சிறப்பு வழிபாடு.
 ஆடிப்பெருக்கு மற்றும் கார்த்திகை கடைசி திங்களன்று அகத்தீசுவரருக்கு 108 சங்காபிசேகம்  
 ஆடிப் பூரத்தன்று நல்ல நாயகி அம்பாளுக்கு 108 சங்காபிசேகம் 
 அமாவாசை, கார்த்திகை, பிரதோசம், தேய்பிறை அஷ்டமி நாட்களில் சிறப்பு பூஜைகள்.

சிறப்பு வழிபாடு
தமிழ் புத்தாண்டு அன்று அதிகளவில் பக்தர்கள் கோவிலுக்கு வருகிறார்கள். சித்திரை முதல் நாள் அன்று மூலவர் அகத்தீஸ்வரருக்கு  தயிர் கலந்த கம்பங்கூழ் நைவேத்யமாகப் படைக்கப்படுகிறது.

ஆதாரங்கள்

வெளி இணைப்புகள்
 

ஈரோடு மாவட்டத்திலுள்ள இந்துக் கோயில்கள்
தமிழ் நாட்டிலுள்ள தீவுகள்
மலேசிய பொதுச் சேவைகள் ஆணையம்

மலேசிய பொதுச் சேவைகள் ஆணையம் (மலாய்: Suruhanjaya Perkhidmatan Awam Malaysia (SPA); ஆங்கிலம்: Public Services Commission of Malaysia) (PSC); என்பது மலேசிய நடுவண் அரசு சார்ந்த பொதுச் சேவைகளின் (Public Services of Malaysia's Federal Government) பொது நிர்வாகத்திற்குப் பொறுப்பு வகிக்கும் ஆணையம் ஆகும்.

இந்த ஆணையம் மலேசிய அரசியலமைப்பு பிரிவு 139-இன் (Article 139 of the Constitution of Malaysia) மூலம் நிறுவப்பட்டது. 

மலேசிய அரசாங்கம் அல்லது மலேசிய நடுவண் அரசின் பொதுச் சேவைகளில் (Federal Civil Service) பணிபுரியும் அனைத்து உறுப்பினர்களின் நடத்தைகள் (Conducts) தொடர்பான விதிமுறைகளையும்; மற்றும் ஒழுங்கு முறைகளையும் (Rules and Regulations) இந்த ஆணையம் தீர்மானக்கிறது.

பொது

மலேசிய பொதுச் சேவைகளில் உள்ள பெரும்பாலான உறுப்பினர்களை நியமிக்கவும்; பணிநீக்கம் செய்யவும் மலேசிய பொதுச் சேவைகள் ஆணையத்திற்கு அதிகாரம் உள்ளது. 

மலேசிய மாமன்னர் (King of Malaysia) நியமித்த சிறப்புப் பதவிகளுக்கான (Designated Special Posts) அதிகாரிகள் குறித்து மலேசிய மாமன்னருக்கு ஆலோசனை வழங்கும் உரிமையும் இந்த ஆணையத்திற்கு உண்டு.

மலேசிய மாமன்னர்

மலேசிய அரசியலமைப்பு பிரிவு 139(4)-இல் (Article 139(4) of the Federal Constitution) குறிப்பிடப் பட்டதற்கு இணங்க; மலேசிய பொதுச் சேவைகள் ஆணையத்தின் தலைவர் மற்றும் பிற உறுப்பினர்களை; மலேசிய மாமன்னர் (Yang di-Pertuan Agong); அவரின் விருப்பத்திற்கு இணங்க நியமிக்க இயலும்.

மேற்கோள்கள்

மேலும் காண்க 

 மலேசிய அரசியலமைப்பு
 மலேசிய மாமன்னர்
 மலேசிய அரசாங்கம்

வெளி இணைப்புகள்
 

மலேசிய அரசு‎ 
மலேசிய அரசியலமைப்பு‎
மலேசிய நாடாளுமன்றம்
மலேசிய அமைப்புகள்
மலேசிய நிறுவனங்கள்
மலேசியப் பிரதமர் துறை
ஜான் பர்லா

ஜான் பர்லா (John Barla), தேயிலைத் தோட்டத் தொழிலாளியும்,மேற்கு வங்காள பாரதிய ஜனதா கட்சி அரசியல்வாதியும், அலிப்பூர் துவாரா நாடாளுமன்ற மக்களவைத் தொகுதி உறுப்பினரும், சிறுபான்மையினர் நலத்துறை அமைச்சகத்தின் தற்போதைய இணை அமைச்சரும் ஆவார்.

மேற்கோள்கள்

வெளி இணைப்புகள்
 Official biographical sketch in Parliament of India website

இந்திய அமைச்சர்கள்
17வது மக்களவை உறுப்பினர்கள்
1975 பிறப்புகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
மேற்கு வங்காள நபர்கள்
மகேந்திரா முஞ்ச்பரா

மகேந்திர முஞ்ச்பாரா, இதய மருத்துவரும், குஜராத் மாநில பாரதிய ஜனதா கட்சி அரசியல்வாதியும் ஆவார்.  இவர் மே 2019இல்  சுரேந்திரநகர் மக்களவை தொகுதியிலிருந்து நாடாளுமன்றத்தின் மக்களவைக்கு தேர்ந்தெடுக்கப்பட்டார். இவர் தற்போது ஆயுஷ் அமைச்சகம் மற்றும் மகளிர் மற்றும் குழந்தைகள் மேம்பாட்டு அமைச்சகம் ஆகியவற்றின் இணை அமைச்சராக உள்ளார்.

மேற்கோள்கள்

1968 பிறப்புகள்
17வது மக்களவை உறுப்பினர்கள்
இந்திய அமைச்சர்கள்
சுரேந்திரநகர் மாவட்டம்
குஜராத் மக்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
மகாபாரத வசன காவியம்

மகாபாரத வசன காவியம் என்பது மகாபாரத பிரசங்கியான த. சண்முக கவிராயரால் உரைநடையில் எழுதப்பட்டதாகும். இது நல்லாப்பிள்ளை பாரத்ததை மூல நூலாக கொண்டு எழுதப்பட்டு, 1860 ஆம் ஆண்டு அச்சிடப்பட்டது. மகாபாரத்தைப் பொது மக்களிடம் எளிமையாகக் கொண்டு சேர்க்கவேண்டும் என்ற நோக்கத்தில் இதை சண்முகக் கவிராயர் இயற்றியுள்ளார் எனப்படுகிறது. மகாபாரத வசன காவியமானது எதிரில் அமர்ந்திருப்பவருடன் உரையாடும் தொனியில் எழுதப்பட்டுள்ளது, அதாவது பிரசங்க நடையில் எழுதப்பட்டுள்ளது. இது ஐந்து தொகுதிகளில் 3,200 பக்கங்கள் கொண்டதாக உள்ளது.  1860 - 1969 ஆண்டுகளுக்கு இடைப்பட்ட காலத்தில் இது 20 பதிப்புகளைக் கண்டுள்ளதை நோக்கும்போது, அக்காலத்தில் இது பரவலாகப் பயன்படுத்தபட்டதை அறியலாம்.

இதன் முதல் பதிப்பு நூலை (1860) ஆதாரமாகக் கொண்டு இரா. சீனிவாசன், த. குணாநிதி ஆகியோர் பதிப்பில், பரிசல் புத்தக நிலையத்தால் 2023 ஆம் ஆண்டு செம்பதிப்பாக வெளியிடப்பட்டுள்ளது.

மேற்கோள்கள் 

மகாபாரதம்
1860 தமிழ் நூல்கள்
கோவை கொழுமம் கோட்டை மாரியம்மன் கோவில்

கொழுமம் கோட்டை மாரியம்மன் கோவில் என்பது திருப்பூர் மாவட்டம், மடத்துக்குளம் வட்டத்தில் உள்ள் கொழுமம் என்ற ஊரில் அமைந்துள்ள மாரியம்மன் கோயிலாகும். கருவறையில் உள்ள மாரியம்மன் லிங்கவடிவில் உள்ளார். இவரை சுயம்பு மாரியம்மன் என அழைக்கின்றனர்.

பெயர்க்காரணம்
இந்தக்கோயில் உயரமான இடத்தில் கோட்டை போல இருப்பதால் கோட்டை மாரியம்மன் என்று‌ அம்மன் அழைக்கப்படுகிறார்.

குமண மன்னர் ஆட்சி செய்ததால் குமணன் நகர் எனவும், வணிகக்குழுக்கள் அதிகம் குழுமியிருந்த இடமாகக் காணப்பட்டதால் குழுமூர் எனவும் இவ்வூர் அழைக்கப்பட்டது. அது பின்னர் கொழுமம் என்றானதாகக் கூறுவர்.

தலவரலாறு
அமராவதி ஆற்றில் மீனவர் ஒருவர் மீன் பிடிக்க வலைவீசியபோது லிங்க வடிவ கல் ஒன்று சிக்கியதாகவும், அதனை கரையில் வீசிவிட்டு மீண்டும் வலையை வீசும் போதும் அதேகல் கிடைத்தது. அந்த மீனவர் கனவில் அம்மன் லிங்க வடிவில் வந்தது தானென கூறினார். 

மீனவர் இத்தகவலை ஊர் மக்களிடம் கூறினார். அந்த லிங்கத்தை தேடி மக்கள் கோயில் கட்டினர் என தலபுராணம் கூறுகிறது.

நேர்த்திக்கடன்கள்
 அக்னிசட்டி 
 அங்கப்பிரதட்சணம்
 பால்குடம்
 முடிக்காணிக்கை

மேற்கோள்கள்

வெளி இணைப்புகள்
Kolumam (Kozhumam) Kottai Mariamman Temple, Madathukulam - கொழுமம், கோட்டை மாரியம்மன் கோவில் திருவிழா 

திருப்பூர் மாவட்டத்திலுள்ள அம்மன் கோயில்கள்
பங்கஜ் சௌத்திரி

பங்கஜ் சௌத்திரி (Pankaj Chaudhary) (பிறப்பு:15 நவம்பர் 1964) இந்தியாவின் உத்தரப் பிரதேச மாநில பாரதிய ஜனதா கட்சியின் அரசியல்வாதியும், நாடாளுமன்ற மக்களவை உறுப்பினரும்,  இந்திய நிதி அமைச்சகத்தின் இணை அமைச்சரும் ஆவார்.

மேற்கோள்கள்

வெளி இணைப்புகள்
 Official biography from Parliament of India records

1980 பிறப்புகள்
வாழும் நபர்கள்
உத்தரப் பிரதேச அரசியல்வாதிகள்
மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
கோரக்பூர் மாவட்டம்
இந்திய அமைச்சர்கள்
18ஆவது மக்களவை உறுப்பினர்கள்
பகவந்த் குபா

பகவந்த் குபா (Bhagawanth Khuba) (பிறப்பு: 1 சூன் 1967) கர்நாடகா மாநில பாரதிய ஜனதா கட்சி அரசியல்வாதியும்,, 2014 முதல் பீதர் மக்களவைத் தொகுதியிலிருந்து நாடாளுமன்ற மக்களவை உறுப்பினரும், புதிய மற்றும் புதுப்பிக்கத்தக்க எரிசக்தி அமைச்சகம் மற்றும் இரசாயனங்கள் மற்றும் உரங்கள் அமைச்சகம் ஆகியவற்றின் இணை அமைச்சராக 7 சூலை 2021 முதல் செயல்படுகிறார்.

மேற்கோள்கள்

1967 பிறப்புகள்
வாழும் நபர்கள்
கர்நாடக நபர்கள்
பீதர் மாவட்டம்
16வது மக்களவை உறுப்பினர்கள்
17வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
கர்நாடக அரசியல்வாதிகள்
இந்திய அமைச்சர்கள்
எக்கானா துடுப்பாட்ட அரங்கம்

பாரத ரத்னா ஸ்ரீ அடல் பிஹாரி வாஜ்பாய் எக்கானா துடுப்பாட்ட அரங்கம் என்று அழைக்கப்படுகிறது. இது இந்தியாவின் லக்னோ நகரில் உள்ள ஒரு பன்னாட்டுத் துடுப்பாட்ட மைதானமாகும். இந்த அரங்கில் 50,000 பேர் அமரும் வசதி உள்ளது, இதனால் இது நாட்டின் ஐந்தாவது பெரிய சர்வதேச துடுப்பாட்ட மைதானமாகும் . முன்பு ஏகானா பன்னாட்டுத் துடுப்பாட்ட அரங்கம் என்று அழைக்கப்பட்டது. இது இந்தியாவின் முன்னாள் பிரதமர் அடல் பிஹாரி வாஜ்பாயின் நினைவாக மறுபெயரிடப்பட்டது.

இந்தியாவில் உள்ள அனைத்து மைதானங்களுடன் ஒப்பிடுகையில் இந்த மைதானம் மிக நீண்ட நேரான எல்லைகளைக் கொண்டுள்ளது. இந்த அரங்கம் உத்தரப்பிரதேச கிரிக்கெட் அணியினதும் ஐபிஎல் அணியான லக்னோ சூப்பர் ஜெயன்ட்ஸினதும் உள்ளூர் மைதானமாகும்.

புகைப்படங்கள்

மேற்கோள்கள் 

இந்தியத் துடுப்பாட்ட மைதானங்கள்
நியோடிமியம் டங்சுடேட்டு

நியோடிமியம் டங்சுடேட்டு (Neodymium tungstate) Nd2(WO4)3 என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். நியோடிமியமும் டங்சுடிக் அமிலமும் சேர்ந்து நியோடிமியம் டங்சுடேட்டு என்ற இந்த உப்பு உருவாகிறது. நீரேற்றப்பட்ட வெளிர் ஊதா நிற படிகங்களான இச்சேர்மம்  தண்ணீரில் சிறிதளவு கரைகிறது.

தயாரிப்பு
 நியோடிமியம்(III) ஆக்சைடு  உடன் தங்குதன்(VI) ஆக்சைடு வினைபுரிந்து நீரற்ற நியோடிமியம் டங்சுடேட்டு உருவாகிறது:

 சோடியம் டங்சுடேட்டுடன் நியோடிமியம் நைட்ரேட்டு வினைபுரியும்போது இச்சேர்மத்தின் ஒன்பது நீரேற்று உருவாகிறது

பண்புகள்
நியோடிமியம் டங்சுடேட்டு ஒற்றைச் சரிவு படிக அமைப்பில் படிகத்தை உருவாக்குகிறது. இடக்குழு A 2/a, லட்டு மாறிலிகள் a = 1.151 nm, b = 1.159 nm, c = 0.775 nm மற்றும் β = 109.67 °.என்பவை இதன் அடையாள ஆள்கூறுகளாகும். எத்தனால் மற்றும் அசிட்டோனில் கரையாது ஆனால் தண்ணீரில் சிறிது கரையும். Nd2(WO4)3·9H2O என்ற மூலக்கூற்று வாய்ப்பாட்டால் விவரிக்கப்படும் ஒன்பது நீரேற்று சேர்மத்தை இது உருவாக்குகிறது.

மேற்கோள்கள் 

நியோடிமியம்(III) சேர்மங்கள்
ஈய மெட்டாசெருமேனேட்டு

ஈய மெட்டாசெருமேனேட்டு (Lead metagermanate) GeO3Pb என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். செருமேனியமும் ஈயமும் சேர்ந்து ஈய மெட்டாசெருமானேட்டு என்ற இந்த உப்பு உருவாகிறது.

தயாரிப்பு
செருமேனியம் ஈராக்சைடு உடன் ஈய அசிட்டேட்டைச் சேர்த்து வினைபுரியச் செய்தால் ஈய மெட்டாசெருமேனேட்டு உருவாகும்.

பண்புகள்
ஈய மெட்டாசெருமேனேட்டு ஒரு வலுவான வெப்ப மின்னியல் விளைவைக் கொண்ட ஒரு திண்மப் பொருளாகும். முக்கோணம், சாய்சதுரம் என்ற இரண்டு படிகக் கட்டமைப்புகளில் 600 பாகை செல்சியசு வெப்பநிலைக்கு மேற்பட்ட நிலைமாறு வெப்பநிலை கொண்டதாக இச்சேர்மம் உருவாகிறது. உயர் அழுத்தத்தின் கீழ் ஈய மெட்டாசெருமேனேட்டின்  கனசதுரப் படிகங்களையும் உருவாக்கலாம்.

மேற்கோள்கள் 

செருமேனியம் சேர்மங்கள்
செருமேனேட்டுகள்
ஈயம்(II) சேர்மங்கள்
சுதேஷ்ணவதி

சுதேஷ்ணவதி விகர்ணன் மனைவி மற்றும் திரிலோகபுர மன்னர் வசந்தராஜாவின் மகள். அவள் விகர்ணன் துரியோதனன் உதவியுடன் ஸ்வயம்வரத்தில் கடத்தப்பட்டாள்.சுதேஷ்ணவதி காந்தாரி விவரித்த ஒரு அழகான பெண். பானுமதிக்கு பல நண்பர்கள் இருந்ததால், மகாபாரதத்தின் கதைசொல்லியான பானுமதி அவரது தோழியாக இருந்தார். அதில், சுதேஷ்ணவதியும் இடம் பெற்றிருந்தார். துஷாலா மயூரி மற்றும் பானுமதியின் தோழி.  

விகர்ணா மற்றும் சுதேஷ்ணவதிக்கு ஜோத்ஸ்யனா என்ற மகள் இருந்தாள், அவள் லக்ஷ்மணாவின் தோழி, துரியோதனன்.

விகர்ணனுடன் திருமணம் 
அவள் விகர்ணன் அவனது மூத்த சகோதரனான துரியோதனன் உதவியுடன் கடத்தப்பட்டாள். இலக்கியத்தில், பானுமதி ஐ விட மிகவும் அழகானவள் என்று விவரிக்கப்பட்ட ஒரே பெண் சுதேஷ்ணவதி மட்டுமே. இந்த ஒப்பீடு எதிர்மறையாக செய்யப்படவில்லை, ஆனால் நேர்மறையாக அவரது சகோதரி மயூரி அப்படி விவரிக்கப்படவில்லை.

விளக்கம் காந்தாரி 
அவள் காந்தாரியால் முறைப்படி விவரிக்கப்பட்டாள். அவரது மகள், ஜோத்சியனாக்கு லோச்சனசுந்தரி, பாவனசுந்தரி போன்ற பெயர்கள் வைக்கப்பட்டன. அவள் பெற்றோருக்கு மிகவும் பிரியமானவள். அவரது மகள் கிருஷ்ணன் மகன் சுச்சாருவை மணந்தார்.

மேலும் பார்க்கவும் 
புராணங்களில், அதிகாயன்  மனைவி தெரியவில்லை ஆனால் மகாபாரதம் அவரது முதல் மனைவி (விகர்ணா) சுதேஷ்ணவதி என்று பெயரிடப்பட்டுள்ளது.

மகாபாரதக் கதை மாந்தர்கள்
பர்சோத்தம் ரூபாலா

பர்சோத்தம் ரூபாலா (Parshottam Khodabhai Rupala ( (பிறப்பு: 1 அக்டோபர் 1954) குஜராத் மாநில அரசியல்வாதியும், இந்திய மாநிலங்களவை உறுப்பினரும், இந்திய மீன்வளம், கால்நடை பராமரிப்பு மற்றும் பால் வளத் துறையின் மூத்த அமைச்சரும் ஆவார். இவர் சூலை 2016 முதல் மே 2019 முடிய பஞ்சாயத்து ராஜ் அமைச்சகத்தின் இணை அமைச்சராகவும், மே 2019 முதல் சூலை 2021 முடிய வேளாண்மை அமைச்சகத்தின் இணை அமைச்சராக செயல்பட்டார். சூலை 2021 முதல் இவர்  இந்திய மீன்வளம், கால்நடை பராமரிப்பு மற்றும் பால் வளத் துறையின் மூத்த அமைச்சராக பதவி வகித்து வருகிறார். முன்னர் இவர் முன்னர் குஜராத் சட்டமன்ற உறுப்பினராகவும், மாநில அமைச்சராகவும், குஜராத் மாநில பாரதிய ஜனதா கட்சி தலைவராகவும் பணியாற்றியுள்ளார்.

மேற்கோள்கள்

வெளி இணைப்புகள்

அம்ரேலி மாவட்டம்
1954 பிறப்புகள்
குஜராத் மக்கள்
குஜராத்தின் சட்டமன்ற உறுப்பினர்கள்
மாநிலங்களவை உறுப்பினர்கள்
இந்திய அமைச்சரவை உறுப்பினர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பசுபதி குமார் பராஸ்

பசுபதி குமார் பராசு (Pashupati Kumar Paras) (பிறப்பு: 12 சூலை 1952) ராம் விலாஸ் பாஸ்வானின் இளைய சகோதரரான இவர் பிகார் மாநில இராஷ்டிரிய லோக் ஜனசக்தி கட்சியின் தலைவரும் ஆவார்.பராசு பிகார் மாநில அரசின் கால்நடை & மீன் வளர்த்துறையின் அமைச்சராக இருந்தவர். 2019இல் ஹாஜீபூர் மக்களவைத் தொகுதி உறுப்பினராக தேர்ந்தெடுக்கப்பட்ட இவர் சூலை 2021 முதல் இந்திய உணவு பதப்படுத்தும் தொழில்கள் துறையின் அமைச்சராக பணியாற்றினார்.

மேற்கோள்கள் 

பீகார் நபர்கள்
பீகார் அரசியல்வாதிகள்
பீகார் சட்டமன்ற உறுப்பினர்கள்
17வது மக்களவை உறுப்பினர்கள்
1952 பிறப்புகள்
இந்திய அமைச்சரவை உறுப்பினர்கள்
வர்த்தகம் மற்றும் தொழில் அமைச்சகம் (இந்தியா)

வர்த்தகம் மற்றும் தொழில் அமைச்சகம், இந்திய அரசின் அமைச்சகங்களில்  ஒன்றாகும். இதன் மூத்த அமைச்சர் பியூஷ் கோயல் மற்றும் இணை அமைச்சர்கள் அனுப்பிரியா பட்டேல் மற்றும் சோம் பிரகாஷ் ஆவர். இந்த அமைச்சகம் இரு துறைகள் கொண்டது. அவைகள்: வர்த்தகத் துறை மற்றும் தொழில் வளர்ச்சித் துறை ஆகும்.

வர்த்தகத் துறை 
பலதரப்பு மற்றும் இருதரப்பு வர்த்தக உறவுகள், ஏற்றுமதி ஊக்குவிப்பு நடவடிக்கைகள் மற்றும் சில ஏற்றுமதி சார்ந்த தொழில்கள் மற்றும் பொருட்களின் மேம்பாடு மற்றும் ஒழுங்குமுறை தொடர்பான வெளிநாட்டு வர்த்தகக் கொள்கை மற்றும் பொறுப்புகளை வகுத்து செயல்படுத்துவதில் இத்துறை ஈடுபடுகிறது. இத்துறை எட்டு பிரிவுகளாக பிரிக்கப்பட்டுள்ளது:
  நிர்வாகப் பிரிவு 
 நிதிப் பிரிவு
 பொருளாதாரப் பிரிவு
 வணிகக் கொள்கைப் பிரிவு
 வெளிநாட்டு வர்த்த பிரதேசப் பிரிவு
 அரசு வணிகம் & உள்கட்டமைப்பு பிரிவு 
 விநியோகப் பிரிவு
 தோட்டப் பிரிவு 

நிர்வாகப் பிரிவு கீழ்கண்ட துறைகளை கட்டுப்படுத்துகிறது.
 பன்னாட்டு வணிகம்
 வெளிநாட்டு வணிகம்
 அரசு வணிகம் 
 இந்திய வணிக சேவைகளின் மேலாண்மை 
 சிறப்புப் பொருளாதார மண்டலம்

தொழில் மேம்பாட்டுத் துறை மற்றும் உள்நாட்டு வணிகம் 
இந்தத் துறையானது தேசிய முன்னுரிமைகள் மற்றும் சமூக-பொருளாதார நோக்கங்களைக் கருத்தில் கொண்டு தொழில்துறை வளர்ச்சிக்கான ஊக்குவிப்பு மற்றும் மேம்பாட்டு நடவடிக்கைகளை உருவாக்குவதற்கும், செயல்படுத்துவதற்கும் பொறுப்பாகும். தனிப்பட்ட நிர்வாக அமைச்சகங்கள் தங்களுக்கு ஒதுக்கப்பட்ட குறிப்பிட்ட தொழில்களின் உற்பத்தி, விநியோகம், மேம்பாடு மற்றும் திட்டமிடல் அம்சங்களை கவனிக்கும் அதே வேளையில், தொழில்துறை மற்றும் உள்நாட்டு வர்த்தகத்தை மேம்படுத்துவதற்கான துறை ஒட்டுமொத்த தொழில் கொள்கைக்கும் பொறுப்பாகும். நாட்டிற்கு அன்னிய நேரடி முதலீடுகளை எளிதாக்குவதற்கும், அதிகரிப்பதற்கும் இது பொறுப்பாகும். இத்துறை மொத்த விற்பனை விலைக் குறியீடு கணக்கிடுவதற்கும் பொறுப்பாகும்.

தொழில் மற்றும் உள்நாட்டு வர்த்தகத்தை மேம்படுத்துவதற்கான திணைக்களம் அறிவுசார் சொத்து உரிமைகள், காப்புரிமைகள், வடிவமைப்புகள், வர்த்தக முத்திரைகள், பதிப்புரிமை மற்றும் பொருட்களின் புவியியல் குறிப்பீடு மற்றும் அவற்றின் பாதுகாப்பு தொடர்பான முன்முயற்சியை மேற்பார்வையிடுகிறது.

இதனையும் காண்க
 வர்த்தக மற்றும் தொழில் அமைச்சகத்தின் அமைச்சர்கள்

மேற்கோள்கள்

வெளி இணைப்புகள்
வணிகத் துறையின் இணையதளம் 
 தொழில் வள்ர்ச்சி துறையின் இணையதளம்  

இந்திய அமைச்சகம்
இந்தியப் பொருளாதாரம்
இந்தியாவில் தொழில்
இந்தியாவில் வணிகம்
இராமேஷ்வர் தெலி

இராமேஷ்வர் தெலி (Rameswar Teli) (பிறப்பு: 14 ஆகஸ்டு 1970), இந்தியாவின் அசாம் மாநில பாரதிய ஜனதா கட்சி அரசியல்வாதியும், 2001 முதல் 2011 முடிய அசாம் முன்னாள் சட்டமன்ற உறுப்பினரும், திப்ருகார் மக்களவை தொகுதியின் நாடாளுமன்ற உறுப்பினரும், 7 சூலை 2021 முதல் இந்தியப் பெட்ரோலியம் மற்றும் இயற்கை எரிவாயு அமைச்சகம் மற்றும்   தொழிலாளர் மற்றும் வேலைவாய்ப்பு அமைச்சகத்தின் நடப்பு இணை அமைச்சரும் ஆவார்.

மேற்கோள்கள்

16வது மக்களவை உறுப்பினர்கள்
17வது மக்களவை உறுப்பினர்கள்
1970 பிறப்புகள்
அசாம் சட்டமன்ற உறுப்பினர்கள்
டிப்ருகட் மாவட்டம் 
இந்திய அமைச்சர்கள்
அசாமைச் சேர்ந்த பாரதிய ஜனதா கட்சி அரசியல்வாதிகள்
சத்திய பால் சிங் பாகேல்

சத்திய பால் சிங் பாகேல் (Satya Pal Singh Baghel) (பிறப்பு: 21 சூன் 1960) இந்தியாவின் உத்தரப் பிரதேசம் மாநில அரசியல்வாதியும், மே 2019 முதல் சுகாதாரம் மற்றும் குடும்பல நல அமைச்சகத்தின் இணை அமைச்சராக உள்ளார்.
 இவர் பாரதிய ஜனதா கட்சி சார்பாக ஆக்ரா மக்களவை தொகுதியிலிருந்து பதினேழாவது மக்களவை உறுப்பினராக  தேர்வு செய்யட்டார். முன்னர் இவர் சமாஜ்வாதி கட்சி (1998 - 2009) மற்றும் பகுஜன் சமாஜ் கட்சியில் (2009 - 2014) இருந்தார்.

வகித்த மக்கள் பிரதிநிதித்துவ பதவிகள்
 1998 - 1999 : நாடாளுமன்ற மக்களவை உறுப்பினர் (ஜலேஷ்வர் மக்களவை தொகுதி), சமாஜ்வாதி கட்சி 
 1999 - 2004 :நாடாளுமன்ற மக்களவை உறுப்பினர் (ஜலேஷ்வர் மக்களவை தொகுதி),  சமாஜ்வாதி கட்சி 
 2004 - 2009 : நாடாளுமன்ற மக்களவை உறுப்பினர் (ஜலேஷ்வர் மக்களவை தொகுதி),சமாஜ்வாதி கட்சி  
 2010 - 2014 : நாடாளுமன்ற மாநிலங்களவை உறுப்பினர், உத்தரப் பிரதேசம், பகுஜன் சமாஜ் கட்சி  
 2017 - 2019 : உத்தரப் பிரதேச சட்டமன்ற உறுப்பினர், துண்டுலா சட்டமன்ற தொகுதி, பாரதிய ஜனதா கட்சி 
 2017 - 2019 : கால்நடை, மீன் வள அமைச்சர், அமைச்சர், உத்தரப் பிரதேச அரசு, பாரதிய ஜனதா கட்சி 
 2019– தற்போது வரை : நாடாளுமன்ற உறுப்பினர், ஆக்ரா மக்களவை தொகுதி, பாரதிய ஜனதா கட்சி 
 2021–18 மே 2023  : இணை அமைச்சர், மத்திய சட்டம் மற்றும் நீதி அமைச்சகம்

மேற்கோள்கள்

1960 பிறப்புகள்
உத்தரப் பிரதேச அரசியல்வாதிகள்
பாரதிய ஜனதா கட்சி அரசியல்வாதிகள்
17வது மக்களவை உறுப்பினர்கள்
மாநிலங்களவை உறுப்பினர்கள்
இந்திய அமைச்சர்கள்
உத்தரப் பிரதேச நபர்கள்
18ஆவது மக்களவை உறுப்பினர்கள்
கிருஷண் பால்

கிருஷண் லால் ('Krishan Pal Gurjar) (பிறப்பு: 4 பிப்ரவரி 1957) இந்தியாவின் அரியானா மாநில அரசியல்வாதியும், பாரதிய ஜனதா கட்சி பரிதாபாத்  மக்களவை தொகுதியின் நாடாளுமன்ற மக்களவை உறுப்பினரும்,  7 சூலை 2021 முதல் நடப்பு மின்சக்தி, நிலக்கரி மற்றும் புதுப்பிக்கத்தக்க ஆற்றல் அமைச்சகம் மற்றும் கனரகத் தொழில் அமைச்சகத்தின் இணை அமைச்சரும் ஆவர்.

மேற்கோள்கள்

வெளி இணைப்புகள்

1957 பிறப்புகள்
அரியானா நபர்கள்
17வது நாடாளுமன்ற உறுப்பினர்கள்
அரியானா அரசியல்வாதிகள்
பாரதிய ஜனதா கட்சி அரசியல்வாதிகள்
இந்திய அமைச்சர்கள்
இராஜீவ் சந்திரசேகர்

இராஜீவ் சந்திரசேகர் (Rajeev Chandrasekhar) (பிறப்பு: 31 மே 1964) குஜராத் மாநில பாரதிய ஜனதா கட்சி அரசியல்வாதியும், மாநிலங்களவை உறுப்பினரும், நடப்பு திறன் மேம்பாடு மற்றும் தொழில்முனைவோர் அமைச்சகம் மற்றும் மின்னணு மற்றும் தகவல் தொழில்நுட்ப அமைச்சகத்தின்  இணை அமைச்சரும் ஆவார்.மேலும் இவர் பாரதிய ஜனதா கட்சியின் தேசிய செய்தி தொடர்பாளராகவும் உள்ளார்.

மேற்கோள்கள்

புற இணைப்புகள்

Profile on Rajya Sabha website
Twitter handle

மாநிலங்களவை உறுப்பினர்கள்
கேரளாவைச் சேர்ந்த பாரதிய ஜனதா கட்சி அரசியல்வாதிகள்
1964 பிறப்புகள்
இந்திய அமைச்சர்கள்
இந்திய கோடீசுவரர்கள்
ஜோதி லட்சுமி (2015 திரைப்படம்)

ஜோதி லட்சுமி என்பது 2015 ஆம் ஆண்டு வெளிவந்த இந்திய தெலுங்கு மொழி நாடகத் திரைப்படமாகும். ஸ்ரீ சுப ஸ்வேதா ஃபிலிம்ஸ் மற்றும் சி.கே எண்டர்டெயின்மெண்ட்ஸ் ஆகிய நிறுவனங்கள்  தயாரித்தன. இப்படத்தை பூரி ஜெகன்நாத் எழுதி இயக்கியிருந்தார். சார்மி கவுர், சத்யதேவ் ஆகியோர் முக்கிய கதாபாத்திரங்களில் நடித்திருக்கின்றனர்.

நடிகர்கள்

 சார்மி கவுர் (நடிகை) - ஜோதி லட்சுமி
 சத்யதேவ் - சத்யா
 பிரம்மானந்தம் -கமலாகர் 
 அஜிஸ் நாசர் -பாண்டு
 அஜய் கோஸ் -நாராயண் பட்வாரி
 மௌரியானி
 உத்தேஜ்
 அபூர்வா சீனிவாசன் - ஸ்ரவாணி
 சப்தகிரி
 சம்பூனேஷ் பாபு - சிறப்புத் தோற்றம்
 சத்யம் ராஜேஷ்
 கிருஷ்ணுடு
 தன்ராஜ்
 காதம்பரி கிரண்
 சந்தீப் மாதவ் - சாண்டி
 ஏஞ்சலா கிறிஸ்லின்ஸ்கி - நடன மங்கை 

8 மார்ச் 2015 இல் சர்வதேச மகளிர் தினத்தில் இப்படத்தின் முதல் சுவரொட்டி விளம்பரம் வெளியிடப்பட்டது.

ஆதாரங்கள்

வெளி இணைப்புகள்
 

2015 தெலுங்குத் திரைப்படங்கள்
இந்தியப் புதினங்களை அடிப்படையாக கொண்ட திரைப்படங்கள்
இந்திய நாடகத் திரைப்படங்கள்
இந்தியத் தெலுங்குத் திரைப்படங்கள்
சதாசிவ் ஐயர்

சதாசிவ் ஐயர் (பிறப்பு 29 டிசம்பர் 1972) ஒரு இந்திய முன்னாள் முதல் தர துடுப்பாட்ட வீரர் ஆவார்.  அவர் இப்போது நடுவராக உள்ளார். 2015-16 பருவகாலத்தில் ரஞ்சிக் கோப்பைப் போட்டிகளில் நடுவராகக் கடமையாற்றினார்.

மேற்கோள்கள் 

இந்தியத் துடுப்பாட்ட நடுவர்கள்
இந்தியத் துடுப்பாட்டக்காரர்கள்
வாழும் நபர்கள்
1972 பிறப்புகள்
மலேசிய தொடர்புதுறை பல்லூடக ஆணையம்

மலேசிய தொடர்புதுறை பல்லூடக ஆணையம் (மலாய்: Suruhanjaya Komunikasi Multimedia Malaysia (SKMM); ஆங்கிலம்: Malaysian Communications Multimedia Commission) (MCMC); என்பது மலேசியாவின் தொடர்பு துறை; பல்லூடகத் துறை; மற்றும் இலக்கவியல் துறை (Communications and Multimedia Industry) ஆகியவற்றின் விவகாரங்களை ஒழுங்குபடுத்தும் மலேசிய நடுவண் அரசு சார்ந்த சட்டப்பூர்வ ஆணையம் (Malaysian Statutory Body) ஆகும். 

மலேசிய தொடர்பு துறை மற்றும் பல்லூடக ஆணையச் சட்டம் 1998 (Malaysian Communications and Multimedia Commission Act 1998); தொடர்பு துறை பல்லூடகச் சட்டம் 1998 (Communications and Multimedia Act 1998); மற்றும் உத்திசார் வர்த்தகச் சட்டம் 2010 (Strategic Trade Act 2010) ஆகிய சட்டங்கள் வழங்கிய அதிகாரங்களின் கீழ் இந்த ஆணையம் இயங்கி வருகிறது.

பொது

பொதுவாக தகவல் தொடர்பு மற்றும் பல்லூடக துறைகளுக்கான அரசாங்கத்தின் தேசியக் கொள்கையின் நோக்கங்களைச் செயல்படுத்துவதும்; மேம்படுத்துவதும் மலேசிய தொடர்புதுறை பல்லூடக ஆணையத்தின் பொறுப்பு ஆகும். 

அத்துடன், தொலைத்தொடர்பு மற்றும் ஒளிபரப்புத் தொழில்கள் (Telecommunications and Broadcasting Industries) மற்றும் இணையச் செயல்பாடுகளுக்கான புதிய ஒழுங்குமுறை கட்டமைப்பை (New Regulatory Framework) மேற்பார்வையிடும் பொறுப்பையும் மலேசிய தொடர்புதுறை பல்லூடக ஆணையம் கொண்டுள்ளது.

அஞ்சல் சேவைகள் சட்டம் 1991

2001-ஆம் ஆண்டில், மலேசிய தொடர்புதுறை பல்லூடக ஆணையத்தின் பங்கு விரிவாக்கப்பட்டது. அஞ்சல் சேவைகள் சட்டம் 1991-இன் (Postal Services Act 1991) கீழ் வழங்கப்பட்ட அதிகாரத்தின் கீழ் அஞ்சல் சேவைத் துறையை மேற்பார்வையிடுவது அதில் அடங்கும்; மற்றும் இலக்கவியல் சட்டம் 1997-இன் (Digital Signature Act 1997) கீழ் உரிமம் வழங்குவதும் அடங்கும்.

மேற்கோள்கள்

மேலும் காண்க
 மலேசிய அரசாங்கம்
 மலேசிய அரசியலமைப்பு

வெளி இணைப்புகள்
 
 Official website 

மலேசிய அரசு‎ 
மலேசிய நாடாளுமன்றம்
மலேசிய அமைப்புகள்
மலேசிய நிறுவனங்கள்
பினாங்கு கர்னி கடற்கரை பூங்கா

பினாங்கு கர்னி கடற்கரை பூங்கா (மலாய்: Taman Pinggir Gurney; ஆங்கிலம்: Gurney Seafront Park) என்பது மலேசியா, பினாங்கு, ஜார்ஜ் டவுன், பினாங்கு கர்னி டிரைவ் புறநகர்ப்பகுதியில் உள்ள ஒரு கடற்கரைப் பூங்கா ஆகும். இந்த இடம் அப்போதைய ஜார்ஜ் டவுன், பினாங்கு கர்னி டிரைவ் பகுதியில் இருந்து  கடற்கரைப் பூங்கா அமைப்பதற்காக மீட்கப்பட்டது. 

பினாங்கிற்கான நீர்முனை இலக்கு எனும் தூரநோக்குப் பார்வையில் அமைக்கப்பட்ட இந்தக் கடற்கரைப் பூங்காவின் ஒரு பகுதி, 2024-இல் பொதுமக்களின் பார்வைக்குக்கு திறக்கப்பட்டது. தற்போது இந்தப் பூங்காவின் கட்டுமானம் நிறைவு பெறாத நிலையில் உள்ளது.

பொது
பினாங்கு கர்னி கடற்கரை பூங்காவை உருவாக்கும் திட்டம் 2025-ஆம் ஆண்டுக்குள் நிறைவுபெறும் என எதிர்பார்க்கப்படுகிறது. 24.28-எக்டேர் (0.2428 கிமீ2) பரப்பளவில் இந்தப் பூங்கா உருவாக்கப்படுகிறது. இந்தப் பூங்காவிற்குள் ஒரு கடற்கரை முகப்பு, ஒரு கடற்கரை தோப்பு, ஒரு நீர்த் தோட்டம் மற்றும் ஒரு பொழுதுபோக்குப் பகுதி என நான்கு தனித்துவமான மண்டலங்கள் அமைக்கப்படும் என அறியப்படுகிறது.

மேலும் காண்க 

 பினாங்கு தீவு
 பினாங்கு நீரிணை
 வடகிழக்கு பினாங்கு தீவு மாவட்டம்
 பினாங்கு தீவு மாநகராட்சி
 மலேசியாவின் பிரபலமான சுற்றுலா இடங்கள்

மேற்கோள்கள்

வெளி இணைப்புகள்

பினாங்கு
மாகிம் அல்வா

மாகிம் அல்வா (Mahim Halwa) என்பது இந்திய நாட்டின் மும்பை மாநிலத்தின் மாகிம் என்ற பகுதியில் பெயரிடப்பட்ட இனிப்பு அல்வா ஆகும். இது பனிக்கட்டி அல்வா என்றும் அழைக்கப்படுகிறது. மாகிம் பகுதியில் இருந்து தின்பண்டம்  தயாரிப்பாளர்களான சோசி புத்தகாக்கா என்ற நிறுவனத்தால் உருவாக்கப்பட்டது என்பதால் இப்பெயரிடப்பட்டது. இது மும்பை நகரின் பிரபலமான ஒரு சிறப்பு உணவு ஆகும். இது "இனிப்பு மாவின் மெல்லிய அடுக்குகளின் தனித்தன்மை வாய்ந்த தின்பண்டமாக சிறிய சதுரங்களில் அழுத்தப்பட்டு, கொழுப்பு தடவிய காகிதத் தாள்களால் பிரிக்கப்பட்டது என்று விவரிக்கப்பட்டுள்ளது. 2010 ஆம் ஆண்டின் ஒரு செய்தியானது இனிப்புக்கான புவியியல் சார்ந்த குறியீட்டின் பதிவைப் பெறுவதற்கான முயற்சிகளைப் புகாரளித்தது.

மேலும் பார்க்கவும்
 அல்வா

மேற்கோள்கள்

மும்பை பண்பாடு
சிற்றுண்டி உணவுகள்
மலேசிய சுங்கத் துறை

மலேசிய சுங்கத் துறை அல்லது அரச மலேசிய சுங்கத் துறை (மலாய்: Jabatan Kastam Diraja Malaysia (JKDM); ஆங்கிலம்: Royal Malaysian Customs Department; (RMC); சீனம்: 马来西亚皇家关税局) என்பது மலேசிய நிதி அமைச்சின் கீழ் இயங்கும் ஓர் அரசு துறை அமைப்பாகும்.

மலேசிய நாட்டில் வரி வசூலிக்கப் படுவதில் (Indirect Tax Collector) முக்கிய அமைப்பாகச் செயல்படுகிறது. அத்துடன் வரிகள் தொடர்பான வணிகச் சட்டங்களை அமல்படுத்துவதிலும் (Enforcing Trade Laws); அந்தச் சட்டங்களைச் செயல் படுத்துவதிலும்; தலையாயத் துறையாக விளங்குகிறது.

வரலாறு

மலாக்கா சுல்தானகம் (Malacca Sultanate) மற்றும் ஜொகூர்-ரியாவ் சுல்தானகம் (Johor Riau Sultanate) ஆகிய சுல்தானகங்கள் உச்சக் கட்டத்தில் இருந்த போதே மலாயாவில் வரி நிர்வாக அமைப்பும் இருந்தது. மலாக்கா சுல்தானகத்தின் காலத்தில், வெளிநாட்டு மற்றும் உள்ளூர் வணிகர்களை உள்ளடக்கிய வரிச் சட்டங்களுடன்; கடல் துறைமுகச் சட்டங்களும் (Maritime and Harbour Laws) இருந்தன.

அந்தக் காலக் கட்டத்தில் வரி வசூலிப்பதும் மற்றும் அனைத்து வரி தொடர்பான விசயங்களுக்கும் கருவூலத் தலைவர் (Penghulu Bendahari) பொறுப்பு வகித்தார்.

தலைமை இயக்குநர்

அரச மலேசிய சுங்கத் துறையின் உயர் நிர்வாகமானது சுங்கத் தலைமை இயக்குநரால் (Director General of Customs) வழிநடத்தப் படுகிறது. அவருக்கு 3 துணைத் தலைமை இயக்குநர்கள் உதவுகிறார்கள்.

 துணைத் தலைமை இயக்குநர் - அமலாக்கப் பிரிவு
 (Deputy Director General of Customs Enforcement Division)

 துணைத் தலைமை இயக்குநர் - உள்நாட்டு வரி பிரிவு
 (Deputy Director General of Customs /Inland Tax Division)

 துணை முதன்மை இயக்குநர் - மேலாண்மை பிரிவு
 (Deputy Chief Director of Customs Management Division)

துறைப் பிரிவுகள்
 அமலாக்கப் பிரிவு
 (Enforcement Division) 

 உள்நாட்டு வரிப் பிரிவு
 (Inland Tax Division) 

 தகவிணக்கப் பிரிவு 
 (Compliance Division)

 சுங்கப் பிரிவு
 (Customs Division)

 தொழில்நுட்பப் பிரிவு
 (Technical Services Division)

பொறுப்புகள்

 இறக்குமதி வரி, ஏற்றுமதி வரி, கலால் வரி, விற்பனை வரி, சேவை வரி, அசாதாரண இலாப வரி, வாகனங்கள் வரி, புறப்பாடு வரி, வருவாய் இல்லா வரி, மாநிலங்களின் வருவாய், அறக்கட்டளை வரி, சுற்றுலா வரி ஆகியவற்றை உள்ளடக்கிய வரி மற்றும் சுங்க வரி வடிவிலான வருவாயைச் சேகரிப்பது;

 தொழில்துறை மற்றும் வணிகத் துறைகளுக்கு ஊக்குவிப்பு வழங்குதல்; மற்றும் வர்த்தக வசதிகளை வழங்குதல்; இவை வருவாய் ஈட்டுவதை நோக்கமாகக் கொண்டவை;

 சட்டங்கள் மற்றும் ஒழுங்குமுறைகளை அமல்படுத்துதல்

மேற்கோள்கள்

மேலும் காண்க
 மலேசிய அரசாங்கம்
 மலேசிய அரசியலமைப்பு

வெளி இணைப்புகள்
 Royal Malaysian Customs (RMC)
 Royal Malaysian Customs Academy (AKMAL) 
 World Customs Organization (WCO)

மலேசிய அரசு‎ 
மலேசிய நாடாளுமன்றம்
மலேசிய அமைப்புகள்
மலேசிய நிறுவனங்கள்
மலேசியாவில் சட்டம்
தால்சா

தால்சா (Dalcha), இந்திய நாட்டின் தெலுங்கானா மாநிலத்தின் தலைநகரான ஐதராபாத்தில் இருந்து உருவான இந்திய பருப்பு சார்ந்த குழம்பு ஆகும். 

முதன்மையான பொருட்கள் பருப்பு அல்லது சில சமயங்களில் துவரம் பருப்பு ஆக இருக்கலாம். காய்கறிகள் அல்லது இறைச்சிகள், கோழி அல்லது ஆட்டிறைச்சி இரண்டும் கூட சேர்க்கப்படலாம். எனவே ஆட்டிறைச்சி சேர்த்தால் அது மட்டன் தால்சா என்று அழைக்கப்படுகிறது. ஒரு தால்சாவின் மற்றொரு முக்கிய மூலப்பொருள் சுரைக்காய் ஆகும். இது பாரம்பரியமாக பகார கானா எனப்படும் பிரியாணி அரிசி உணவுடன் பரிமாறப்படுகிறது.

வரலாறு
இந்திய வம்சாவளியைச் சேர்ந்தவராக இருந்தாலும், மலேசியா மற்றும் சிங்கப்பூர் திருமணங்களில் மலாய் மக்களால் அதிகபட்சம் தால்சா கட்டாயம் இருக்க வேண்டியதாகக் கருதுகிறார்கள்.

மேற்கோள்கள்

வெளி இணைப்புகள்
 முக்காலியில் செய்முறை
 பாரம்பரியமான மட்டன் தால்சா 

உணவு மற்றும் பானம்
அழுந்தூர், திருச்சிராப்பள்ளி மாவட்டம்

அழுந்தூர் (Alundur) என்பது இந்திய ஒன்றியம்,  தமிழ்நாட்டின், திருச்சிராப்பள்ளி மாவட்டம், மணிகண்டம் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இந்த ஊரில் கிடைத்த கல்வெட்டுகளில் இந்த ஊர் முன்பு அழிந்தியூர் என்று அழைக்கப்பட்டது தெரியவருகிறது.

இங்குள்ள முதல்குலோத்துங்கனின் 48 ம் ஆட்சியாண்டு கல்வெட்டு இவ்வூரை 'இரட்டபாடி கொண்ட சோழவளநாட்டு உறத்தூர் கூற்றத்து திருஅழிந்தியூர்' என குறிக்கிறது. மேலும் மாறவர்மன் குலசேகரனின் 38ம் ஆண்டு கல்வெட்டில் இவ்வூரானது 'வடகோனாட்டு அழிந்தியூர்' என குறிக்கப்படுகிறது.

அமைவிடம் 
இந்த ஊரானது மாவட்ட தலைநகரான திருச்சிராப்பள்ளிக்கு தெற்கே மேலூர் சாலையில்  19 கிலோமீட்டர் தொலைவிலும், மணிகண்டத்தில் இருந்து 7 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 372 கிலோமீட்டர் தொலைவிலும் உள்ளது.

மக்கள் வகைபாடு 
2011 மக்கள் தொகை கணக்கெடுப்பின்படி இந்த கிராமத்தில் 651 வீடுகள் உள்ளன. கிராமத்தின் மொத்த மக்கள் தொகையானது 2643 ஆகும். இதில் பெண்களின் எண்ணிக்கை 1340 (50.7 % ) என்றும், ஆண்களின் எண்ணிக்கை 1303 என்றும் உள்ளது. கல்வியறிவு பெற்றவர்கள் விகிதம் 62.9 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

ஊரில் உள்ள கோயில்கள் 
அழுந்தூர் வரகுணீசுவரம்

மேற்கோள்

திருச்சிராப்பள்ளி மாவட்டத்திலுள்ள கிராமங்கள்
கலைஞர் தல மரக்கன்றுகள் நடும் திட்டம்

கலைஞர் தல மரக்கன்றுகள் நடும் திட்டம் என்பது தமிழக அரசால் 7 ஆகஸ்ட்  2021 இல் தொடங்கப்பட்ட திட்டமாகும். தமிழக அரசின் இந்து சமய நிலை அமைச்சகம் இத்திட்டத்தை முன்னெடுக்கிறது.

துவக்கம்
சென்னை நுங்கம்பாக்கம் அறநிலையத் துறை ஆணையர் அலுவலகத்தில் தமிழக முதல்வராக இருந்த ஸ்டாலின் நாகலிங்க மரக்கன்றை நட்டு தொடங்கி வைத்தார்.

முன்னாள் தமிழக முதல் அமைச்சர் கருணாநிதியின் மூன்றாம் ஆண்டு நினைவு தினத்தில் இத்திட்டம் தொடங்கப்பட்டது.

தல மரங்கள்
இந்து சமய‌த்தில் கோவில் அமைக்கப்படும் இடத்தில் இருந்த மரங்கள் தல மரங்களாக ஏற்றுக்கொள்ளப்படுகின்றன. அம்மரங்கள் நிறைந்த காடுகளில் கோயில்கள் கட்டப்பட்டிருந்தாலும், நாளாடைவில் கோயில் மற்றும் கோயிலை சுற்றியுள்ள இடங்களில் அம்மரங்கள் அழிந்துள்ளன.

கோயிலில் இருந்த தலவிருட்ச மரத்தின் பகுதிகளை பக்தர்கள் வணங்கி வருகின்றனர். சில கோயில்களில் அரிதான மரங்கள் உள்ளன.

இலக்கு
கலைஞர் தல மரக்கன்றுகள் நடும் திட்டத்தின் மூலமாக கோயில்களின் தலமர கன்றுகள் நடப்படுகின்றன. மூன்று மாதங்களுக்குள் ஒரு லட்சம் மரக்கன்றுகள் நட இலக்கு நிர்ணயிக்கப்பட்டுள்ளது.

இந்து சமய கோவில்களில் தல மரங்களாக உள்ள மா மரம், புன்னை மரம், வில்வ மரம், செண்பகம் மரம், மருதம் மரம் போன்ற பல்வேறு வகையான தல விருட்ச மரக்கன்றுகள் இந்த திட்டத்தின் மூலம் நடப்படுகின்றன.

பராமரிப்பு
இந்து சமய அறநிலையத் துறையின் கட்டுப்பாட்டில் உள்ள கோயில்கள் சிலவற்றில் தல விருட்ச மரங்கள் இருந்தாலும், இத்திட்டம் மூலம் அம்மரங்கள் பராமரிக்கப்படும் என தெரிவிக்கின்றனர்.

ஆதாரங்கள்

தமிழ்நாடு அரசுத் திட்டங்கள்
கணிதப் புவியறிவியல் (இதழ்)

கணிதப் புவியறிவியல் (Mathematical Geosciences) என்பது இசுங்கர் பதிப்பகத்தால் அரை-காலாண்டுக்கொருமுறை வெளியிடப்படும் ஆய்விதழாகும். பன்னாட்டு கணிதப் புவியறிவியல் சங்கத்திற்காக இவ்விதழ் வெளியிடப்படுகிறது. கணிதப் புவியறிவியல் தொடர்பான மூலக் கட்டுரைகளை இவ்விதழ் வெளியிடுகிறது. புவி, இயற்கை வளங்கள், சுற்றுச்சூழல் ஆகியவை குறித்த ஆய்வுகள் மற்றும் மேம்பாட்டு வழிமுறைகளின் ஆய்வுகளில் இவ்விதழ் கவனம் செலுத்துகிறது. இவ்விதழின் தாக்க காரணி 1.909 ஆகும்.

மேற்கோள்கள்

வெளியிணைப்புகள்
 

கணித ஆய்விதழ்கள்
இதழ்
சைபுதீன் நசுத்தியோன் இசுமாயில்

டத்தோ ஸ்ரீ சைபுதீன் நசுத்தியோன் இசுமாயில் (ஆங்கிலம்; மலாய்: Saifuddin Nasution bin Ismail; சீனம்: 赛夫丁纳苏迪安) (பிறப்பு: 7 திசம்பர் 1963) என்பவர் அன்வார் இப்ராகிம் அமைச்சரவையில் 2022 திசம்பர் மாதம் 3-ஆம் தேதி மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சர் (Minister of Home Affairs Malaysia) பதவியில் நியமிக்கப்பட்டவர்.

2022 திசம்பர் மாதத்தில் அன்வார் இப்ராகிம் அமைச்சரவை அமைக்கப்பட்ட போது இவர் மலேசிய மக்களவையில் செனட்டராக நியமிக்கப்பட்டார்.

பொது
இவர் மலேசிய நாடாளுமன்றம்; மலேசிய மாநிலங்களின் சட்டமன்றங்கள்  ஆகியவற்றில் வகித்த உறுப்பினர் பதவிகள்:

மலேசிய நாடாளுமன்றம்

 2008 மார்ச் 8-ஆம் தேதி தொடங்கி 2013 மே 5-ஆம் தேதி வரையில் கிளாந்தான் மாநிலத்தின் மாச்சாங் (Machang Federal Constituency) தொகுதியின் மலேசியநாடாளுமன்ற மக்களவை உறுப்பினர் (MP);  

 2018 டிசம்பர் 9-ஆம் தேதி தொடங்கி 2022 நவம்பர் 19-ஆம் தேதி வரையில் கெடா மாநிலத்தின் கூலிம்-பண்டார் பாரு (Kulim-Bandar Baharu Federal Constituency) தொகுதியின் மலேசியநாடாளுமன்ற மக்களவை உறுப்பினர் (MP);

கெடா மாநில சட்டமன்றம்

 2000 நவம்பர் 29-ஆம் தேதி தொடங்கி 2004 மார்ச் 21-ஆம் தேதி வரையில் கெடா மாநிலத்தின் கெடா மாநில சட்டமன்றத்தின் (Kedah State Legislative Assembly) லூனாஸ் (Lunas State Constituency) தொகுதியின் சட்டமன்ற உறுப்பினர் (MLA);

பினாங்கு மாநில சட்டமன்றம்

 2018 மே 9-ஆம் தேதி தொடங்கி தற்போது வரையில் பினாங்கு மாநில சட்டமன்றத்தின் (Penang State Legislative Assembly) பந்தாய் செரஜாக் (Pantai Jerejak State Constituency) தொகுதியின் சட்டமன்ற உறுப்பினர் (MLA);

அரசியல்

இவர் பாக்காத்தான் அரப்பான் (Pakatan Harapan) (PH) கூட்டணியின் ஓர் அங்கமான மக்கள் நீதிக் கட்சியின் (People's Justice Party Malaysia) (PKR) உறுப்பினர் ஆவார். அவர் சனவரி 2010 முதல் அக்டோபர் 2014-இல் பதவி துறப்பு செய்யும் வரை மக்கள் நீதிக் கட்சியின் பொதுச் செயலாளராகவும்; மீண்டும் நவம்பர் 2016 முதல் மார்ச் 2020 முதல் பாக்காத்தான் அரப்பான் கூட்டணியின் பொதுச் செயலாளராகவும் பணியாற்றியுள்ளார்.

அரசியல் வரலாறு

சைபுதீன் நசுத்தியோன் இசுமாயில் தொடக்கத்தில் ஆளும் அம்னோ கட்சியின் இளைஞர் பிரிவில் உறுப்பினராக இருந்தார். ஆனாலும் 1999-இல் அதன் உதவிச் செயலாளர் பதவியில் இருந்து வெளியேற்றப்பட்டார். அன்வர் இப்ராகீம் நண்பரான சைபுதீன் பின்னர் கெஅடிலான் (KeADILan) கட்சிக்கு மாறினார். இந்தக் கட்சி பின்னர் காலத்தில் மக்கள் நீதிக் கட்சியின் (People's Justice Party Malaysia) (PKR) என மாற்றம் கண்டது.

விருதுகள்

மலேசிய விருதுகள்
  :
  கெடா அரச மாளிகை விருது (DSDK) – Dato (2012)
  :
  மலாக்கா மாநில ஆளுநர் விருது (DGSM) – Datuk Seri (2018)

மேற்கோள்கள்

மேலும் காண்க 
 மலேசிய தேர்தல் தொகுதிகள்
 கூலிம் மாவட்டம்
 கூலிம்-பண்டார் பாரு மக்களவைத் தொகுதி
 மலேசியப் பொதுத் தேர்தல், 2022

மலேசிய அரசியல்வாதிகள்
மலேசியாவில் அரசியல்
மலேசிய முசுலிம் அரசியல்வாதிகள்